**Dôvodová správa**

**A. Všeobecná časť**

Ministerstvo financií Slovenskej republiky v súlade s plánom legislatívnych úloh vlády Slovenskej republiky na rok 2017 predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (ďalej len „návrh zákona“).

Cieľom návrhu zákona je:

* nastavenie zmeny systému označenia spotrebiteľského balenia cigár v prípade zmeny sadzby dane (preznačenie),
* úprava a doplnenie vybraných ustanovení o zábezpeke na daň,
* doplnenie oslobodení od dane z tabakovej suroviny a vrátenia dane z tabaku v bezdymovom tabakovom výrobku odobratých ako vzorka alebo zničených colným úradom,
* spresnenie a doplnenie vybraných ustanovení upravujúcich obchodovanie s tabakovou surovinou,
* úprava sankcií ukladaných správcom dane za daňové delikty a priestupky s prihliadnutím na závažnosť, dĺžku trvania a následky protiprávneho stavu.

Účinnosť zákona sa navrhuje od 1. januára 2018 okrem ustanovení týkajúcich sa sprísnenia podmienok na vydanie povolenia na obchodovanie s tabakovou surovinou a ustanovení súvisiacich s predmetnou úpravou, ako aj ustanovenia minimálnej výšky zloženej zábezpeky na daň pre osoby, ktoré chcú prijímať tabakové výrobky z iného členského štátu v pozastavení dane opakovane, a ustanovenia presnejšie vymedzujúceho podmienky na zníženie zloženej zábezpeky na daň; tieto ustanovenia nadobúdajú účinnosť 1. apríla 2018. Ďalej sa navrhuje, aby ustanovenia upravujúce označovanie spotrebiteľských balení cigariet, ktorých kratší z rozmerov bočnej strany spotrebiteľského balenia je menší než kratší z rozmerov kontrolnej známky, kontrolnou známkou, nadobudli účinnosť 1. júla 2018.

Vplyv návrhu zákona na rozpočet verejnej správy, na podnikateľské prostredie, na sociálne prostredie, vplyv na životné prostredie, na informatizáciu spoločnosti a na služby verejnej správy pre občana je uvedený v doložke vybraných vplyvov.

Predkladaný návrh zákona nebude mať vplyv na rozpočty obcí a rozpočty vyšších územných celkov.

Predkladaný návrh zákona je v súlade s Ústavou Slovenskej republiky, ústavnými zákonmi a inými právnymi predpismi, s nálezmi Ústavného súdu Slovenskej republiky, medzinárodnými zmluvami a dokumentmi, ktorými je Slovenská republika viazaná, ako aj v súlade s právom Európskej únie.

**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo financií Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | máj 2017 | | | | |
| **Predpokladaný termín predloženia na MPK\*** | | | | |  | | | | |
| **Predpokladaný termín predloženia na Rokovanie vlády SR\*** | | | | |  | | | | |
|  | | | | | | | | | |
| 1. **Definovanie problému** | | | | | | | | | |
| 1. nastavenie zmeny systému označenia spotrebiteľského balenia cigár v prípade zmeny sadzby dane (preznačenie), 2. úprava a doplnenie vybraných ustanovení o zábezpeke na daň, 3. doplnenie oslobodení od dane z tabakovej suroviny a vrátenia dane z tabaku v bezdymovom tabakovom výrobku odobratých ako vzorka alebo zničených colným úradom, 4. spresnenie a doplnenie vybraných ustanovení upravujúcich obchodovanie s tabakovou surovinou, 5. úprava sankcií ukladaných správcom dane za daňové delikty a priestupky s prihliadnutím na závažnosť, dĺžku trvania a následky protiprávneho stavu. | | | | | | | | | |
| 1. **Ciele a výsledný stav** | | | | | | | | | |
| Cieľom nastavenia zmeny systému označenia spotrebiteľského balenia cigár s krycím listom výlučne z prírodného tabaku v prípade zmeny sadzby dane (preznačenia) je zabezpečiť pri zmene sadzby dane správne zdanenie spotrebiteľských balení cigár uvedených do daňového voľného obehu, pričom sa ukladá povinnosť označiť takéto spotrebiteľské balenia cigár kontrolnou známkou, na ktorej musí byť uvedený znak pre platnosť novej sadzby dane tvorený dvomi veľkými písmenami abecedy rovnakými ako znak pre platnosť sadzby dane pred účinnosťou novej sadzby dane.  Zároveň sa odberateľovi kontrolných známok, ktorým je prevádzkovateľ daňového skladu, oprávnený príjemca a dovozca spotrebiteľských balení cigár umožňuje označiť spotrebiteľské balenia cigár novými kontrolnými známkami, ak sa prvý raz zmenila sadzba dane.  Ďalšie legislatívne úpravy sú zamerané na doplnenie vybraných ustanovení o zábezpeke na daň, a tiež ustanovení upravujúcich obchodovanie s tabakovou surovinou.  Prijatím navrhovanej úpravy sa tiež umožní oslobodiť od dane vzorky tabakovej suroviny a vrátiť daň z tabaku v bezdymovom tabakovom výrobku odobraté alebo zničené colným úradom.  Navrhuje sa aj legislatívna úprava sankcií ukladaných správcom dane za daňové delikty a priestupky, prihliadajúc na závažnosť, dĺžku trvania a následky protiprávneho stavu, s cieľom zaviesť obmedzený počet sankcií za všetky delikty a priestupky a zamedziť tak uloženiu sankcií neprimeraných skutku, ktorý subjekt vykonal. | | | | | | | | | |
| 1. **Dotknuté subjekty** | | | | | | | | | |
| Podnikateľské subjekty, ktoré obchodujú s tabakovými výrobkami podľa zákona č. 106/2004 Z. z. o spotrebnej dani z tabakových výrobkov v znení neskorších predpisov a koneční spotrebitelia tabakových výrobkov. | | | | | | | | | |
| 1. **Alternatívne riešenia** | | | | | | | | | |
| Na základe zverejnenej predbežnej informácie PI-2016-156 neboli navrhnuté žiadne alternatívne riešenia týkajúce sa uvedeného problému, následkom čoho bola posudzovaná len alternatíva, ktorú navrhlo MF SR. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?*  Vyhláška Ministerstva financií Slovenskej republiky č. 254/2014 Z. z., ktorou sa ustanovujú náležitosti, vyhotovenie a cena kontrolnej známky určenej na označovanie spotrebiteľského balenia tabakových výrobkov.  Vyhláška Ministerstva financií Slovenskej republiky č. 255/2014 Z. z. o označovaní balení kontrolných známok určených na označovanie spotrebiteľského balenia tabakových výrobkov a o oznamovaní a zverejňovaní údajov o týchto kontrolných známkach. | | | | | | ☒ Áno | | ☐ Nie | |
| 1. **Transpozícia práva EÚ** | | | | | | | | | |
| Bezpredmetné. | | | | | | | | | |
| 1. **Preskúmanie účelnosti\*\*** | | | | | | | | | |
| Bezpredmetné. | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☐** | **Žiadne** | **☒** | | **Negatívne** |
| z toho rozpočtovo zabezpečené vplyvy | ☐ | | Áno | | **☒** | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☒** | | **Negatívne** |
| z toho vplyvy na MSP | **☐** | | Pozitívne | | **☐** | Žiadne | ☐ | | Negatívne |
| **Sociálne vplyvy** | **☐** | | **Pozitívne** | | ☒ | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | ☒ | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | ☒ | **Žiadne** | **☐** | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | **☐** | **Pozitívne** | ☒ | **Žiadne** | **☐** | **Negatívne“** |
| **vplyvy na procesy služieb vo verejnej správe** | **☐** | **Pozitívne** | ☒ | **Žiadne** | **☐** | **Negatívne“** |

|  |
| --- |
| 1. **Poznámky** |
| Verejnosť bola o príprave návrhu tejto vyhlášky informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2016/156) od 14. októbra 2016 do 4. novembra 2016.  K predbežnej informácii sa prostredníctvom systému Slov-Lex vyjadrilo Slovenské združenie pre značkové výrobky, ktoré zastupuje všetkých významných dovozcov a výrobcov tabakových výrobkov (abecedne) ako British-American Tobacco Slovakia, Imperial Tobacco Slovakia, JTI Slovak Republic a Philip Morris Slovakia. Na základe vnútorného konsenzu vyššie uvedené podnikateľské subjekty navrhli, aby sa pripravovaným návrhom zákona upravili aj ustanovenia týkajúce sa umiestnenia kontrolnej známky na spotrebiteľských baleniach cigariet tak, aby ich umiestnenie bolo v súlade so Smernicou 2014/40/EU a zákonom č. 89/2015 o výrobe, označovaní a predaji tabakových výrobkov a súvisiacich výrobkov. V zmysle uvedeného právneho predpisu sa zdravotné varovanie nachádzajúce sa na zadnej strane škatuľky cigariet musí najneskôr do 20. mája 2019 premiestniť na jej horný okraj. Podmienku, podľa ktorej zdravotné varovanie nesmie byť čiastočne alebo úplne zakryté alebo prerušené kontrolnou známkou, nie je možné splniť bez zmeny súčasného umiestnenia kontrolnej známky, ktorá je daná zákonom č. 106/2004 Z. z. o spotrebnej dani z tabakových výrobkov v znení neskorších predpisov. Táto zmena bude vyžadovať od výrobcov cigariet realizovať nové technické riešenia a úpravy na výrobných zariadeniach a preto je potrebné, aby právne riešenie bolo prijaté v dostatočnom časovom predstihu a to touto pripravovanou novelou predmetného zákona. |
| 1. **Kontakt na spracovateľa** |
| Ing. Zuzana Vlčejová, MF SR, sekcia daňová a colná, odbor nepriamych daní, oddelenie spotrebných daní, zuzana.vlcejova©mfsr.sk |
| 1. **Zdroje** |
| Inštitút finančnej politiky, MF SR  Finančné riaditeľstvo Slovenskej republiky |
| 1. **Stanovisko Komisie pre posudzovanie vybraných vplyvov z PPK** |
| **I. Úvod:** Ministerstvo financií Slovenskej republiky dňa 16. mája 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál *„Návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov“.* Materiál predpokladá negatívne vplyvy na rozpočet verejnej správy a negatívne vplyvy na podnikateľské prostredie.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov a analýze vplyvov na rozpočet verejnej správy**  Podľa doložky vybraných vplyvov má predložený návrh zákona negatívny vplyv na rozpočet verejnej správy. Rozpočtová zabezpečenosť nie je uvedená.  Z tab. č. 1 analýzy vplyvov na rozpočet verejnej správy vyplýva negatívny vplyv na rozpočet verejnej správy v roku 2018 na strane príjmov v sume 188 516 eur s tým, že je uvedená kapitola „VPS FR“ (správne má byť VPS) a v záhlaví tabuľky je uvedená merná jednotka „v mil. eur“ (podľa nášho názoru má byť v eurách). Vplyv na výdavky v tabuľke nie je uvedený napriek tomu, že v rámčeku časti 2.1.1. Financovanie návrhu je uvedené, že návrh zákona si vyžiada v roku 2018 predpokladané výdavky v celkovej sume 188 516 eur bez DPH, čo predstavuje predbežný odhad FR SR a financovanie bude predmetom žiadosti o navýšenie rozpočtu v roku 2018 za oblasť kapitálových výdavkov - časť informačné technológie.  V nadväznosti na vyššie uvedené, žiada Komisia doložku vybraných vplyvov, analýzu vplyvov na rozpočet verejnej správy, na zamestnanosť vo verejnej správe a financovanie návrhu, vrátane všetkých relevantných tabuliek vypracovať v súlade s Jednotnou metodikou na posudzovanie vybraných vplyvov. V doložke vybraných vplyvov žiada Komisia označiť rozpočtovú zabezpečenosť, v tabuľke č. 1 analýzy vplyvov vyplniť všetky relevantné riadky, vrátane uvedenia dotknutých subjektov a programov. Vyplniť tabuľku č. 4. a v tabuľkách č. 3 a č. 4 v poznámke uviesť dôvod vplyvu na rozpočet verejnej správy. Vplyvy na strane výdavkov žiada Komisia uvádzať  v konečných obstarávacích cenách teda aj vrátane DPH. Dôsledky na rozpočet verejnej správy žiada Komisia zabezpečiť v rámci stanovených limitov kapitoly MF SR na príslušný rozpočtový rok tak, aby nedošlo k negatívnemu vplyvu na rozpočet verejnej správy a rozpočtovo nekrytý vplyv bol nulový. ***Stanovisko predkladateľa:*** *Pripomienky komisie predkladateľ čiastočne akceptoval.*  **K analýze vplyvov na podnikateľské prostredie**   1. Komisia má za to, že vzhľadom na uvedené opatrenia, akými je 2. nastavenie zmeny systému označenia spotrebiteľského balenia cigár v prípade zmeny sadzby dane (preznačenie namiesto nevyhnutnosti zničiť tovar), 3. doplnenie oslobodení od dane z tabakovej suroviny a vrátenia dane z tabaku v bezdymovom tabakovom výrobku odobratých ako vzorka alebo zničených colným úradom, 4. úprava sankcií ukladaných správcom dane za daňové delikty a priestupky s prihliadnutím na závažnosť, dĺžku trvania a následky protiprávneho stavu,   ktoré majú potenciálny pozitívny vplyv na podnikateľské subjekty, je potrebné v Analýze vplyvov na podnikateľské prostredie aspoň kvalitatívne popísať v čom spočíva pozitívny vplyv navrhovaných opatrení. Komisia zároveň oceňuje, že predkladateľ dôsledky opatrenia podľa písm. a) uviedol ako možné nepriame náklady v časti 3.3.2 Nepriame finančné náklady, kde zároveň doplnil aj skutočnosť, že tieto náklady budú pravdepodobne nižšie, ako doterajšia jediná možnosť likvidácie takto označeného tabakového výrobku. Ďalej vzhľadom na ďalšie uvádzané opatrenia, akými je   1. zavedenie minimálnej výšky zábezpeky na daň vo výške 5000 eur a možnosť vyžadovať jej doplnenie, 2. spresnenie a doplnenie podmienok, ktoré musí spĺňať žiadateľ o vydanie povolenia na obchodovanie s tabakovou surovinou a osoba, ktorej colný úrad vydal povolenie na obchodovanie s tabakovou surovinou, 3. úprava spôsobu umiestnenia kontrolnej známky na spotrebiteľských baleniach cigariet,   pričom tieto majú potenciálne negatívne vplyvy na dotknuté subjekty, je potrebné v Analýze vplyvov na podnikateľské prostredie aspoň kvalitatívne popísať v čom spočíva negatívny vplyv navrhovaných opatrení. Zároveň tieto opatrenia (písm. d) až f) odporúča predkladateľ uviesť do časti 3.3.2 Nepriame finančné náklady.   1. Komisia zároveň odporúča predkladateľovi vzhľadom na prítomnosť negatívnych ako aj pozitívnych vplyvov na podnikateľské prostredie v tomto smere upraviť aj Doložku vybraných vplyvov a zaškrtnúť popri už identifikovanom pozitívnom vplyve aj políčko s negatívnym vplyvom.  ***Stanovisko predkladateľa:***  *Predkladateľ pripomienky komisie k analýze vplyvov na podnikateľské prostredie akceptoval a doplnil doložku vybraných vplyvov aj analýzu vplyvov na podnikateľské prostredie podľa jednotlivých pripomienok komisie.*  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2018** | **2019** | **2020** | **2021** |
| **Príjmy verejnej správy celkom** | **0** | **0** | **0** | **0** |
| v tom: VPS | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **269 630,00** | **0** | **0** | **0** |
| v tom: za každý subjekt verejnej správy / program zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **269 630,00** | **0** | **0** | **0** |
| *Rozpočtové prostriedky* | **269 630,00** | **0** | **0** | **0** |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: za každý subjekt verejnej správy / program zvlášť | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**Predpokladané výdavky na rok 2018**

a) 30 310 eur s DPH – aplikácia Informačný systém kontrolných známok (ďalej len „ISKZ“) a súvisiace aplikácie (zapracovanie zmeny štruktúry uvádzania znaku pre platnosť sadzby dane na 2 prípadne viac písmen abecedy ISKZ),

b) 35 100 eur s DPH – aplikácia ISKZ a súvisiace aplikácie (akákoľvek zmena rozmeru kontrolných známok na označovanie spotrebiteľských balení tabakových výrobkov),

c) 88 810 eur s DPH – aplikácia ISKZ a súvisiace aplikácie (zmena pri vedení evidencie podľa § 9b ods. 23),

d) 96 610 eur s DPH – aplikácia Web občan a Superkolky (procesy spojené s prepojením elektronického systému na odber kontrolných známok a na oznamovanie údajov odberateľom kontrolných známok),

e) 3 750 eur s DPH – konfigurácia Elektronického konfiguračného rozhrania/Portálu finančnej správy,

f) 15 050 eur s DPH – zmeny formulára.

Suma predpokladaných výdavkov je súhrnne 269 630 eur. Jedná sa o predbežný odhad Finančného riaditeľstva Slovenskej republiky.

Uvedené finančné prostriedky budú predmetom žiadosti o navýšenie rozpočtu v roku 2018 za oblasť kapitálových výdavkov – časť informačné technológie.

**2.2. Popis a charakteristika návrhu**

**2.2.1. Popis návrhu:**

Návrh zákona pri zmene sadzby dane, s cieľom zabezpečiť správne zdanenie, umožňuje odberateľovi kontrolných známok označiť spotrebiteľské balenie cigár s krycím listom výlučne z prírodného tabaku už uvedené do daňového voľného obehu kontrolnou známkou s uvedením znaku pre platnosť novej sadzby dane.

**2.2.2. Charakteristika návrhu:**

zmena sadzby

**X** zmena v nároku

nová služba alebo nariadenie (alebo ich zrušenie)

kombinovaný návrh

**X** iné

Účelom nastavenia zmeny systému označenia spotrebiteľského balenia cigár s krycím listom výlučne z prírodného tabaku v prípade zmeny sadzby dane (preznačenia) je zabezpečiť pri zmene sadzby dane správne zdanenie spotrebiteľských balení cigár uvedených do daňového voľného obehu, pričom sa ukladá povinnosť označiť takéto spotrebiteľské balenia cigár kontrolnou známkou, na ktorej musí byť uvedený znak pre platnosť novej sadzby dane tvorený dvomi veľkými písmenami abecedy rovnakými ako znak pre platnosť sadzby dane pred účinnosťou novej sadzby dane.

Zároveň sa odberateľovi kontrolných známok, ktorým je prevádzkovateľ daňového skladu, oprávnený príjemca a dovozca spotrebiteľských balení cigár umožňuje označiť spotrebiteľské balenia cigár novými kontrolnými známkami, ak sa prvý raz zmenila sadzba dane.

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2018** | **2019** | **2020** | **2021** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v mil. eur)** | **Vplyv na rozpočet verejnej správy** | | | | **poznámka** |
| **2018** | **2019** | **2020** | **2021** |
| **Daňové príjmy (100)1** | **0** | **0** | **0** | **0** |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2018** | **2019** | **2020** | **2021** |
| **Bežné výdavky (600)** |  |  |  |  |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 |  |  |  |  |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 | 269 630,00 |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **269 630,00** | **0** | **0** | **0** |  |

2 – výdavky rozpísať až do položiek platnej ekonomickej klasifikácie

**Poznámka:**

Uvedená suma výdavkov je predbežným odhadom Finančného riaditeľstva Slovenskej republiky v súvislosti s nutnými úpravami informačných systémov/aplikácií v dôsledku zavedenia navrhovaných legislatívnych úprav (zmena štruktúry uvádzania znaku pre platnosť sadzby dane na 2 prípadne viac písmen abecedy, akákoľvek zmena rozmeru kontrolných známok na označovanie spotrebiteľských balení tabakových výrobkov, dopracovanie možnosti pridávania zmeny kontrolnej známky pre všetky typy kontrolných známok).

Ekonomická klasifikácia: 718 006.

|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Všeobecne sa predpokladá, že návrh zákona ovplyvní tie podnikateľské subjekty, ktoré obchodujú s tabakovými výrobkami.  *Potenciálny pozitívny vplyv* na dotknuté podnikateľské subjekty predpokladáme u tých subjektov, ktoré využijú navrhovaný zmenený systém pre označenie spotrebiteľského balenia cigár s krycím listom výlučne z prírodného tabaku v prípade zmeny sadzby dane (preznačenie namiesto nevyhnutnosti zničiť nepredané cigary), ďalej u subjektov obchodujúcich s tabakovou surovinou a s bezdymovými tabakovými výrobkami v prípadoch, keď vzorky odobraté prípadne zničené colným úradom bude možné na základe navrhovaných opatrení oslobodiť od dane (v prípade tabakovej suroviny) resp. dotknutý podnikateľský subjekt bude môcť požiadať o vrátenie dane (v prípade bezdymového tabakového výrobku). Taktiež predpokladáme potenciálny pozitívny vplyv navrhovanej legislatívnej úpravy na podnikateľské subjekty, ktorých sa bude týkať zmena v systéme sankcií, ukladaných správcom dane za daňové delikty a priestupky, nakoľko sa navrhuje zaviesť obmedzený počet sankcií za všetky delikty a priestupky s cieľom zamedziť uloženiu sankcií neprimeraných skutku, ktorý subjekt vykonal.  U ďalších navrhovaných opatrení, konkrétne zavedením minimálnej výšky zábezpeky na daň vo výške 5 000 eur a možnosti vyžadovať jej doplnenie, ako aj spresnením a doplnením podmienok, ktoré musí spĺňať žiadateľ o vydanie povolenia na obchodovanie s tabakovou surovinou a osoba, ktorej colný úrad vydal povolenie na obchodovanie s tabakovou surovinou, predpokladáme *potenciálne negatívny vplyv* na dotknuté podnikateľské subjekty. Vzhľadom na doterajšie zistenia a poznatky colných úradov z aplikačnej praxe sa však jedná o potrebné opatrenia, cieľom ktorých je predchádzať a obmedziť nežiadúce konanie zo strany subjektov a tiež zneužívanie úradných povolení, napr. povolenia prijímať tovar v pozastavení dane z iného členského štátu opakovane, kde úrady evidujú nepomerne veľký počet registrovaných oprávnených príjemcov so symbolickou sumou zloženej zábezpeky na daň. Potenciálne negatívny vplyv na dotknuté podnikateľské subjekty predpokladáme aj v súvislosti s úpravou spôsobu umiestnenia kontrolnej známky na spotrebiteľské balenia cigariet, pričom táto zmena je nevyhnutná pre zabezpečenie súladu s ustanoveniami Smernice 2014/40/EU a zákona č. 89/2015 o výrobe, označovaní a predaji tabakových výrobkov a súvisiacich výrobkov. Táto zmena bude vyžadovať od výrobcov cigariet realizovať nové technické riešenia a úpravy na výrobných zariadeniach. Navrhované právne riešenie, prijaté v dostatočnom časovom predstihu, poskytne dotknutým podnikateľským subjektom v tomto ohľade prijateľný právny aj časový rámec.  Presný počet dotknutých subjektov nie je možné určiť. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Na základe zverejnenej predbežnej informácie PI/2016/156, sa dňa 21. decembra 2016 na pôde Ministerstva financií Slovenskej republiky uskutočnilo v rámci verejných konzultácií stretnutie k pripravovanému návrhu zákona s podnikateľskými subjektami, ktoré obchodujú s tabakovými výrobkami. Zúčastnili sa zástupcovia Slovenského združenia pre značkové výrobky, Japan Tobacco International s.r.o., British American Tobacco s.r.o., Imperial Tobacco Slovakia a.s., GGT a.s., M + M TABAK, Philip Morris Slovakia s.r.o., Centra lepšej regulácie a MY & MI s.r.o..  Hlavnou témou tohto stretnutia bolo   * podrobnejšie oboznámiť zástupcov podnikateľských subjektov s oblasťami, ktorých by sa mali dotknúť pripravované návrhy zmien obsiahnuté v novele zákona č. 106/2004 Z. z. * umožniť zástupcom podnikateľských subjektov vyjadriť sa k týmto návrhom.   **Závery:**  Zástupcovia podnikateľských subjektov boli vyzvaní aby v termíne do 20. januára 2017 predložili svoje návrhy a pripomienky k pripravovaným okruhom zmien. Ministerstvu financií Slovenskej republiky do daného termínu doručili svoje návrhy Philip Morris Slovakia s.r.o. a Slovenské združenie pre značkové výrobky. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Nepredpokladajú sa priame finančné náklady. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predpokladajú sa nepriame náklady spojené s možnosťou preznačenia („dobrovoľným“ preznačením) cigár s krycím listom výlučne z prírodného tabaku, ktoré ale predstavujú pre dotknuté podnikateľské subjekty finančnú úsporu v porovnaní s jedinou možnou zákonnou alternatívou, keď takýto subjekt po zmene sadzby dane je povinný požiadať colný úrad o zničenie nepredaných spotrebiteľských balení cigár označených kontrolnou známkou platnou pred zmenou sadzby dane.  Vplyv vo forme nepriamych finančných nákladov predpokladáme aj na podnikateľské subjekty, ktorých sa bude týkať navrhovaná zmena v spôsobe umiestnenia kontrolnej známky na spotrebiteľské balenia cigariet.  Taktiež sa predpokladajú určité nepriame finančné náklady na strane podnikateľských subjektov, ktorých sa dotkne zavedenie minimálnej výšky zábezpeky na daň a možnosti vyžadovať jej doplnenie, ako aj zmeny navrhované vo vymedzení podmienok, ktoré musí spĺňať žiadateľ o vydanie povolenia na obchodovanie s tabakovou surovinou a osoba, ktorej colný úrad vydal povolenie na obchodovanie s tabakovou surovinou.  Vyššie uvedené nepriame finančné náklady nie je možné jednoznačne kvantifikovať. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predpokladá sa mierne jednorazové zvýšenie administratívnej záťaže spojené s možnosťou preznačenia cigár s krycím listom výlučne z prírodného tabaku, ktoré nie je možné jednoznačne kvantifikovať. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *nekvantifikované* | *nekvantifikované* | | *Administratívne náklady* | *nekvantifikované* | *nekvantifikované* | | ***Celkové náklady regulácie*** | ***nekvantifikované*** | ***nekvantifikované*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nepredpokladá sa vplyv navrhovaných zmien na konkurencieschopnosť a správanie podnikov na trhu. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhovaná zmena nemá vplyv na inovácie. |

**DOLOŽKA ZLUČITEĽNOSTI**

**návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov s právom Európskej únie**

**1. Predkladateľ návrhu zákona:**

Vláda Slovenskej republiky.

1. **Názov návrhu zákona:**

Návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov.

1. **Problematika návrhu zákona:**
2. je upravená v práve Európskej únie:

**Primárne právo:**

* čl. 106, 110 až 113 a čl. 355 Zmluvy o fungovaní Európskej únie,
* čl. 52 Zmluvy o Európskej únii.

**Sekundárne právo**(prijaté po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009):

1. legislatívne akty:

* nariadenie Rady (EÚ) č. 389/2012 zo 2. mája 2012 o administratívnej spolupráci v oblasti spotrebných daní a zrušení nariadenia ES č. 2073/2004 (Ú. v. EÚ L 121, 8.5.2012) v platnom znení,

1. nelegislatívne akty:

* smernica Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov(kodifikované znenie) (Ú. v. EÚ L 176, 5.7.2011).

**Sekundárne právo** (prijaté pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - do 30. novembra 2009):

* smernica Rady 2006/79/ES z  5. októbra 2006 o oslobodení od daní pri dovoze malých zásielok tovaru neobchodného charakteru z tretích krajín (kodifikované znenie) (Ú. v. EÚ L 286, 17.10.2006),
* smernica Rady 2007/74/ES z 20. decembra 2007 o oslobodení tovaru, ktorý dovážajú osoby cestujúce z tretích krajín, od dane z pridanej hodnoty a spotrebnej dane (Ú. v. EÚ L 346, 29.12.2007),
* smernica Rady 2008/118/ES z 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009) v platnom znení,
* nariadenie Komisie (ES) č. 684/2009 z 24. júla 2009, ktorým sa implementuje smernica Rady 2008/118/ES, pokiaľ ide o elektronické postupy pri preprave tovaru podliehajúceho spotrebnej dani v režime pozastavenia dane (Ú. v. EÚ L 197, 29.7.2009) v platnom znení.

b) je obsiahnutá v judikatúre Súdneho dvora Európskej únie:

* rozhodnutie Súdneho dvora (druhá komora) vo veci C - 140/05, Amalia Valeško proti Zollamt Klagenfurt, [2006],
* rozhodnutie Súdneho dvora (prvá komora) vo veci C - 197/04, EK proti Spolkovej republike Nemecko, [2005].

**4. Záväzky Slovenskej republiky vo vzťahu k Európskej únii:**

* 1. Lehota na prebratie smernice alebo lehota na implementáciu nariadenia alebo rozhodnutia: bezpredmetné.
  2. Lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov: bezpredmetné.
  3. Proti SR nebolo začaté konanie o porušení Zmluvy o fungovaní Európskej únie podľa čl. 258 až 260.
  4. Bezpredmetné.

**5. Stupeň zlučiteľnosti návrhu zákona s právom Európskej únie:**

Úplný.

**6. Gestor a spolupracujúce rezorty:**

Ministerstvo financií SR.

**B. Osobitná časť**

**K článku I**

**K bodom 1 a 4**

Legislatívno-technické úpravy súvisiace s daňovým poriadkom.

**K bodu 2**

Vzhľadom na samotný charakter materiálu tabakových výrobkov balených v spotrebiteľských baleniach, keďže tieto sú z dôvodu prítomnosti tabaku v nich obsiahnutého náchylné na zmenu hmotnosti v závislosti od vzdušnej vlhkosti a teploty prostredia, s cieľom zabezpečiť korektný, objektívny a jednotný postup stanovenia hmotnosti obsahu spotrebiteľského balenia tabakových výrobkov, sa navrhuje odkázať sa pri stanovení hmotnosti tabakových výrobkov na normu STN 56 0280-6 Metódy skúšania tabakových výrobkov, Stanovenie hmotnosti obsahu balíčkov tabaku.

**K bodom 3, 7 a 11**

Navrhovanou úpravou sa pri zmene sadzby dane, s cieľom zabezpečiť správne zdanenie, umožňuje odberateľovi kontrolných známok označiť spotrebiteľské balenie cigár s krycím listom výlučne z prírodného tabaku už uvedené do daňového voľného obehu kontrolnou známkou, na ktorej musí byť uvedený znak pre platnosť novej sadzby dane tvorený dvomi veľkými písmenami abecedy rovnakými ako znak pre platnosť sadzby dane pred účinnosťou novej sadzby dane.

Ak osoba, ktorá uviedla spotrebiteľské balenie týchto cigár do daňového voľného obehu alebo ho označila kontrolnou známkou, už nie je odberateľom kontrolných známok, môže so súhlasom colného úradu označiť spotrebiteľské balenie cigár novou kontrolnou známkou iný odberateľ kontrolných známok. Ďalej sa ukladajú povinnosti odberateľovi kontrolných známok, ktorý požiadal colný úrad o označenie spotrebiteľských balení cigár novými kontrolnými známkami.

**K bodu 5**

V súvislosti s ustanoveniami § 19aa zákona sa definuje osoba, ktorá je oprávnená odoberať kontrolné známky na označovanie spotrebiteľského balenia bezdymového tabakového výrobku kontrolnou známkou.

**K bodu 6**

Legislatívno-technická úprava zabezpečujúca súlad s § 9 ods. 3 týkajúca sa osôb oprávnených označovať tabakové výrobky.

**K bodu 8**

Navrhované znenie ustanovenia upravuje označovanie spotrebiteľských balení cigariet, ktorých kratší z rozmerov bočnej strany spotrebiteľského balenia je menší než kratší z rozmerov kontrolnej známky, kontrolnou známkou, a to v nadväznosti na povinnosť uvádzať kombinované zdravotné varovania na spotrebiteľskom balení cigariet definované zákonom č. 89/2016 Z. z. o výrobe, označovaní a predaji z tabakových výrobkov a súvisiacich výrobkov a o zmene a doplnení niektorých zákonov. V prípade týchto balení sa navrhuje, aby kontrolná známka bola viditeľne umiestnená. Pri otvorení takýchto balení musí ostať nepoškodená aspoň jedna časť kontrolnej známky, kde je uvedená cena cigariet. Zároveň, kontrolná známka sa nesmie dať odlepiť bez jej viditeľného poškodenia alebo poškodenia spotrebiteľského balenia cigariet.

**K bodu 9**

Zmenou v znení ustanovenia sa u cigár s krycím listom výlučne z prírodného tabaku upresňuje výnimka z povinnosti označiť tieto kontrolnou známkou v prípade ich predaja z otvoreného spotrebiteľského balenia označeného kontrolnou známkou.

**K bodu 10**

Spresnením znenia sa kusový predaj na konečnú spotrebu povoľuje len u cigár s krycím listom výlučne z prírodného tabaku.

**K bodu 12**

Spresnením znenia sa zabezpečí povinnosť dovozcu tabakových výrobkov zložiť zábezpeku na daň pred dovozom tabakových výrobkov aj v prípade, že dovozca pred dovozom tabakových výrobkov neodoberá kontrolné známky.

**K bodu 13**

Legislatívno-technické úpravy nadväzujúce na znenie § 20 zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. Podľa uvedeného ustanovenia sa za príspevky na starobné dôchodkové sporenie považujú povinné príspevky na starobné dôchodkové sporenie a dobrovoľné príspevky na starobné dôchodkové sporenie. Vychádzajúc z účelu zákona o spotrebnej dani z tabakových výrobkov je potrebné, aby žiadateľ o vydanie povolenia v zmysle zákona a osoba, ktorej colný úrad vydal povolenie v zmysle zákona nemali nedoplatky len na povinných príspevkoch na starobné dôchodkové sporenie.

**K bodu 14**

Ustanovenie sa dopĺňa tak, aby sa odberateľovi kontrolných známok umožnilo oznámiť prostredníctvom elektronického systému kontrolných známok aj identifikačné čísla týchto kontrolných známok. V prípade kontrolných známok nachádzajúcich sa v neporušenom balíku, skupinovom obale alebo prepravnom obale, odberateľ kontrolných známok môže colnému úradu oznámiť len označenie obsahujúce informáciu o identifikačných číslach kontrolných známok nachádzajúcich sa v balíku, skupinovom obale alebo prepravnom obale.

**K bodu 15**

Znenie ustanovenia sa navrhuje zmeniť tak, aby odberateľ kontrolných známok nebol povinný viesť žiadnu časť evidencie podľa ods. 21 v prípade, ak v danom kalendárnom mesiaci nemal, neodobral (ani po reklamačnom konaní) a nepoužil žiadne kontrolné známky, resp. nemá žiadne kontrolné známky ani poškodené, ani v reklamácii v tlačiarni.

**K bodu 16**

Navrhovaným doplnením súčasnej úpravy sa colnému úradu priznáva kompetencia rozhodnúť, že prevádzkovateľ daňového skladu, ktorým je podnik na výrobu tabakových výrobkov, môže v odôvodnených prípadoch vyrábať tabakové výrobky len v prítomnosti zamestnanca colného úradu alebo osoby poverenej colným úradom. Zároveň tento návrh stanovuje takémuto prevádzkovateľovi povinnosť strpieť prítomnosť zamestnanca colného úradu alebo osoby poverenej colným úradom, poskytnúť im nevyhnutnú súčinnosť a zabezpečiť primerané podmienky na výkon daňového dozoru.

**K bodom 17 a 18**

V nadväznosti na nový § 20a je nutné legislatívno-technicky upraviť zánik povolenia na prevádzkovanie daňového skladu.

**K bodu 19**

Legislatívno-technické úpravy z dôvodu zjednotenia pojmovej terminológie používanej v zákone.

**K bodu 20**

Legislatívno-technická úprava spresňujúca podmienky pre obchodovanie s tabakovou surovinou.

**K bodom 21 až 24**

Na základe doterajších zistení a poznatkov z aplikačnej praxe sa navrhuje spresniť a doplniť ustanovenia upravujúce obchodovanie s tabakovou surovinou. Nakoľko zdaňovanie tabakovej suroviny nie je harmonizovane upravené v rámci Európskej únie a aj po zavedení národnej úpravy boli identifikované problémy v tejto oblasti, bolo nutné prehodnotiť súčasný stav pri vydávaní povolenia na obchodovanie s tabakovou surovinou. Touto úpravou sa predovšetkým navrhuje upraviť a doplniť podmienky, ktoré musí splniť každá osoba, ktorá chce na daňovom území obchodovať s tabakovou surovinou tak, aby sa zamedzilo daňovým únikom a podvodom na spotrebnej dani z tabakovej suroviny, ako aj ostatných tabakových výrobkov.

**K bodu 25**

Navrhovaná úprava umožní oslobodiť od dane vzorky tabakovej suroviny odobraté na účely daňového dozoru alebo inej úradnej kontroly, úradnej skúšky alebo úradného zisťovania v technologicky odôvodnenom množstve, a tiež tabakovú surovinu zničenú colným úradom alebo pod jeho dozorom, a to aj v prípade, ak sa jej vlastníkom stal štát podľa osobitného predpisu.

**K bodu 26**

Legislatívno-technická úprava spresňujúca prepravu bezdymového tabakového výrobku na daňovom území.

**K bodu 27**

Legislatívno-technická úprava spresňujúca proces evidencie žiadateľa o vydanie povolenia na prijatie a dovoz bezdymového tabakového výrobku.

**K bodu 28**

Legislatívno-technická úprava spresňujúca zánik povolenia na prijatie a dovoz bezdymového tabakového výrobku.

**K bodu 29**

Ustanovenie sa navrhuje doplniť tak, aby umožnilo vrátenie dane z tabaku v bezdymovom tabakovom výrobku preukázateľne zdanenom na daňovom území aj v prípadoch, ak bol tento výrobok odobratý ako vzorka na účely daňového dozoru alebo inej úradnej kontroly, úradnej skúšky alebo úradného zisťovania v technologicky odôvodnenom množstve, a tiež v prípadoch, ak bol takýto výrobok zničený colným úradom alebo pod jeho dozorom, a to aj ak sa jeho vlastníkom stal štát podľa osobitného predpisu, pričom sa ukladá povinnosť priložiť k daňovému priznaniu úradný záznam o zničení kontrolných známok a úradný záznam o zničení spotrebiteľského balenia bezdymového tabakového výrobku.

**K bodu 30**

Navrhovaným doplnením sa jednoznačne stanovuje, že označovať spotrebiteľské balenie bezdymového tabakového výrobku kontrolnou známkou môže osoba, ktorej colný úrad vydal povolenie na prijatie a dovoz bezdymového tabakového výrobku.

**K bodom 31 a 32**

Legislatívno-technická úprava spresňujúca povinnosti prevádzkovateľa daňového skladu, podniku na výrobu tabakových výrobkov, ktorému colný úrad úplne alebo čiastočne upustil od povinnosti zložiť zábezpeku na daň pri úprave (doplnení) zábezpeky na daň.

**K bodu 33**

Na základe doterajších zistení a poznatkov z aplikačnej praxe sa navrhuje doplniť ustanovenia umožňujúce colnému úradu v odôvodnených prípadoch (napr. ohrozenie vymáhateľnosti nezaplatenej dane alebo bude jej vymáhanie spojené so značnými ťažkosťami) rozhodnúť, že prevádzkovateľ daňového skladu je povinný doplniť zloženú zábezpeku na daň vo výške dane, ktorá by mohla vzniknúť z množstva tabakových výrobkov skladovaných vo všetkých prevádzkovaných daňových skladoch v pozastavení dane. To oprávnenie nebude možné uplatniť na prevádzkovateľa daňového skladu, podniku na výrobu tabakových výrobkov, ktorému colný úrad upustil od povinnosti zložiť zábezpeku na daň úplne.

**K bodom 34 a 35**

S cieľom eliminovať daňové podvody a s ohľadom na ustanovenie čl. 16 ods. 2 písm. e), resp. čl. 19 ods. 2 písm. c) smernice Rady 2008/118/ES vyžadujúce od daňových subjektov dať súhlas na monitorovanie a kontrolu tabakových výrobkov, resp. dať súhlas na každú kontrolu prijatia tabakových výrobkov, navrhované opatrenie umožní vytvoriť dostatočné a reálne podmienky pre colný úrad na účinné vykonanie daňového dozoru pri preprave tabakových výrobkov v pozastavení dane na daňovom území, resp. na území Európskej únie.

Aby colný úrad mohol vykonať daňový dozor aj nad pohybom tabakových výrobkov napr. formou miestneho zisťovania, je nevyhnutné, aby boli tieto tabakové výrobky v nezmenenej forme a množstve prítomné u odberateľa (príjemcu) tabakových výrobkov v čase, kedy colný úrad môže objektívne vykonať daňový dozor (kontrolu). Takto sa okrem iného bude môcť colný úrad presvedčiť, že tabakové výrobky boli skutočne prijaté (nejde o fiktívnu prepravu), a to zaslaním nového typu správy v elektronickom systéme daňovému subjektu, prostredníctvom ktorej bude daňovému subjektu uložená povinnosť zaslať po príchode tovaru na miesto určenia správu v elektronickom systéme o tom, že tovar dorazil na miesto určenia (napr. IE817) a zároveň bude subjektu v tejto správe uložená povinnosť zdržať sa nakladania s prijatým tovarom po dobu 2 hodín. Počas tejto doby bude mať colný úrad možnosť vykonať kontrolu prijatých tabakových výrobkov alebo odobrať vzorky. Uvedenú povinnosť by colný úrad aplikoval na základe analýzy rizika (nie na každú prepravu). Predpokladá sa, že navrhované opatrenia výraznou mierou prispejú k obmedzeniu daňových únikov (spôsobených napr. fiktívnymi prepravami, resp. viacerými prepravami na jeden ARC kód). Vyššie uvedenú zmenu elektronického systému by bolo možné technicky realizovať spolu s pripravovanou fázou 3.3. EMCS, ktorá sa bude realizovať k 1.2.2018 v roku 2017.

**K bodu 36**

S cieľom predchádzať zneužitiu povolenia prijímať tovar v pozastavení dane z iného členského štátu opakovane obmedzením nepomerne veľkého počtu registrovaných oprávnených príjemcov so symbolickou sumou zloženej zábezpeky na daň sa navrhuje ustanovenie doplniť tak, aby minimálna výška zloženej zábezpeky na daň bola 5 000 eur.

**K bodu 37**

Touto úpravou sa jednoznačne stanovuje lehota kedy je oprávnený príjemca povinný doplniť zloženú zábezpeku na daň a v akej výške.

**K bodu 38**

Ustanovenie sa navrhuje upraviť tak, aby presnejšie vymedzilo podmienky na zníženie zloženej zábezpeky na daň a jednoznačne sa stanovila suma, o ktorú colný úrad zníži zábezpeku na daň ak žiadateľ o zníženie zábezpeky na daň splnil všetky podmienky.

**K bodu 39**

Legislatívno-technická úprava spresňujúca lehotu zániku povolenia prijímať tabakové výrobky z iného členského štátu v pozastavení dane.

**K bodu 40 a 41**

Legislatívno-technické úpravy.

**K bodu 42**

Legislatívno-technická úprava spresňujúca ustanovenia upravujúce výkon daňového dozoru a daňovej kontroly vo vzťahu k predmetu dane, ktorým je aj tabaková surovina a bezdymové tabakové výrobky.

**K bodu 43 a 50**

Legislatívno-technická úprava.

**K bodu 44**

Legislatívno-technická úprava spresňujúca zadefinovanie správnych deliktov vo vzťahu k predmetu dane, ktorým je aj bezdymový tabakový výrobok.

**K bodom 45 až 49 a 51 až 54**

Navrhovanou úpravou sa zavádza obmedzený počet sankcií za všetky delikty a priestupky s cieľom zamedziť uloženiu sankcií neprimeraných skutku, ktorý subjekt vykonal. Colný úrad bude môcť ukladať sankcie za všetky delikty a priestupky v navrhovanom rozsahu s prihliadnutím na závažnosť, dĺžku trvania a následky protiprávneho stavu.

**K bodom 55 až 57**

Legislatívno-technické úpravy vyplývajúce z navrhnutých úprav v niektorých ustanoveniach zákona.

**K bodu 58**

Deklaruje sa súlad navrhovaného znenia zákona s právne záväzným aktom Európskej únie v oblasti technických predpisov.

**K bodom 59 a 60**

Legislatívno-technické úpravy.

**K bodu 61**

V súvislosti s navrhovanými zmenami je potrebné upraviť prechodné ustanovenia.

**K článku II**

Navrhuje sa ustanoviť účinnosť zákona dňom 1. januára 2018 okrem čl. I bodov 21, 22, 23, 24, 25, 36 a 38, ktoré nadobudnú účinnosť 1. apríla 2018 a okrem čl. I bodu 8, ktorý nadobudne účinnosť 1. júla 2018.

Schválené uznesením vlády Slovenskej republiky dňa 16. augusta 2017.

Robert Fico, v. r.

predseda vlády Slovenskej republiky

Peter Kažimír, v. r.

minister financií Slovenskej republiky